《病中杂言五首 其四》
元代·许衡

直须眼孔大如轮，照得前途远更真。光景百年都是我，华夷千载亦皆人。

痴阴冷堕云间雪，和气幽生地底春。此意若教贤会得，也甘颜巷乐吾贫。

作者简介：（1209—1281）怀孟河内人，字仲平，号鲁斋。性嗜学。从姚枢得宋二程及朱熹著作，居苏门，与枢及窦默相讲习，以行道为己任。宪宗四年，忽必烈召为京兆提学，及即位，授国子祭酒。至元二年，命议事中书省，乃上疏言事。谓“北方之有中夏者，必行汉法乃能长久”，并指出欲使“累朝勋旧改从亡国之俗”，阻力必大。多奏陈，然其言多秘，世罕得闻。又定朝仪、官制。拜中书左丞，劾阿合马专权罔上，蠹政害民。改授集贤大学士兼国子祭酒，选蒙古子弟教之。又领太史院事，与郭守敬修《授时历》成。以疾归。卒谥文正。有《读易私言》、《鲁斋遗书》。